54 T. THORELL 



digitus; versus medium saltern filum ejusmodi unum alterumve 

 habet, et versus basin ejus alia fila vidisse videor, anteriora 

 versus, sursum et intus directa (?). (Conf. descriptionem speciei 

 insequentis). Praeterea prope basin, subter, fila pauca densa brevia, 

 forma dentium pectinis fere, ostendit digitus inferior ; panilo pone 

 basin ejus , subter (in apice ipsius manus igitur) , lamina brevis 

 deorsum et anteriora versus directa conspicitur , quae in fila 

 ejusmodi nonnulla divisa est, et panilo pone earn dente forti 

 deorsum directo armata est manus. 



Labium maxillare magnum, e latere inferiore visum sub- 

 rectangulum, circa dimidio latius quam longius , linea media 

 longitudinali pallida notatus et alia linea longitudinali (sulco?) 

 brevi sub-sinuata nigro-fusca utrinque antice, prope insertionem 

 palpi, munitus; margo ejus anticus utrinque panilo rotundato- 

 emarginatus est , in medio vero in triangulum apice fissum pro- 

 ductus, cujus apices pilos binos longos crassos porrectos albos 

 gerit. Panilo supra marginem anticum , ad utrinque latus ejus, 

 prope insertionem palpi , spina valde longa , fortis et porrecta 

 nigro-fusca conspicitur, quae levissime sinuata est, apice paul- 

 lulo intus curvata, et panilo ante medium intus dente munita 

 (palpus lahialis, Kramer). 



Palpi extensi longe ante apicem rostri pertinent; sat graciles 

 sunt , e 5 articulis compositi , setis paucioribus longis muniti et 

 in apice densius pilosi. Art. 1.^ cylindratus paene est et duplo 

 longior quam latior ; art. 2.^ eo panilo longior et basi angustior , 

 apicem versus vero sensim incrassatus, ibique eum crassitie sal- 

 tem aequans; articuli insequentes, qui sub-cylindrati sunt, gra- 

 datirn breviores et angustiores evadunt; art. 3.^ circa dimidio 

 longior est quam latior, art. 4.^ forma eadem, sed fere dimidio 

 brevior et angustior; art. 5.^ minutus est, apice obtusus, vix 

 longior quam latior basi. 



Pedes 1.' et reliquorum parium valde dissimiles sunt, illi ex 

 6 , hi ex 7 internodiis (praeter articulo unguifero) formati : tarsi 

 enim 6 posteriores ex binis articulis coalitis constant, quorum 

 basalis brevissimus est, brevior quam latior. Omnes coxae or- 

 dines duos paene rectos et parallelos, anteriora versus modo 



